পেরুতে গিয়ে যদি হোটেলের ঘরে বসে সময় কাটান, তা হলে পস্তাবেন না। বরং, কায়দা না-জেনে হোটেল থেকে বেরোতে গেলেই বিপত্তির সমূহ সম্ভাবনা। কুজকো-র ‘সেক্রেড ভ্যালি’ বা পবিত্র উপত্যকায় পাহাড়ের গায়ে ঝুলছে সেই ঘর। উপরের ছবি দেখে বুঝতেই পারছেন, রোমাঞ্চ কোন পর্যায়ে যেতে পারে।

আলো-বাতাসের ব্যবস্থা রয়েছে পর্যাপ্ত
মাটি থেকে ১,৩১২ ফিট উপরে এরকম টয়লেট অপেক্ষা করছে আপনার জন্য।

টয়লেটও বেশ সাজানো-গোছানো
ভয় নেই, খসে পড়বেন না। এই ক্যাপসুলগুলি বেশ পোক্ত করেই বানানো হয়েছে। পাহাড়ের সঙ্গে আটকানোও রয়েছে বেশ ভালভাবে।

দুর্ঘটনার আশঙ্কা নেই বললেই চলে
উচ্চতা যদি আতঙ্কের কারণ না-হয়, তা হলে বেরিয়ে পড়ুন। ভিতরে বিছানা আর সৌরআলো রয়েছে। একেবারে পাহাড়ের কোলে প্রকৃতি, রোমাঞ্চ এবং আপনি।